Дөңгелек үстел өткізілді

 Шымкент қаласы бойынша тексеру комиссиясында, «Салықтық әкімшілендірудің тиімділігі, жергілікті бюджетке түсетін салық және басқа да міндетті түсімдердің толықтығы мен уақтылығы, дұрыстығына» жүргізілген аудит нәтижесі бойынша анықталған кемшіліктер мен сәйкессіздіктерді алдағы уақытта болдырмау мақсатында Қаратау ауданы бойынша мемлекеттік кірістер басқармасының жауапты қызметкерлерінің қатысуымен дөңгелек үстел өткізілді.

Дөңгелек үстелге тексеру комиссиясының мүшелері, бөлім басшылары,мемлететтік аудиторлары және  мемлекеттік кірістер басқармасының жауапты қызметкерлері қатысты.

Дөңгелек үстелді тексеру комиссиясының мүшесі М.Т.Балқыбеков жүргізді және күн тәртібіндегі мәселе бойынша баяндама жасады.

Баяндамада айтылған негізгі түйінді мәселелер: аудиторлық іс-шара барысында Қазақстан Республикасы Қаржы министрлігінің мемлекеттік кірістер комитетінің «Орталықтандырылған сәйкестендірілген дербес шоттар» ақпараттық жүйесіндегі салық төлеушілердің жеке шоттарына ішінара талдау жүргізіліп, нәтижесінде бірқатар тұлғалардың жергілікті бюджетке түсетін Жеке табыс салығы, әлеуметтік салық, корпоративтік табыс салығы бойынша декларацияларын мерзімінде тапсырмағандығы, салық салынатын табыс көлемін кеміткендігі немесе нөлдік көрсеткіштермен тапсырғандығы.Қазақстан Республикасының агроөнеркәсіптік кешенін дамытудың мемлекеттік бағдарламасы аясында агроөнеркәсіптік кешені шығындарын субсидиялауға бөлінген қаржыларды алушы тұлғалар туралы «Шымкент қаласының ауыл шаруашылығы және ветеринария басқармасы» мемлекеттік мекемесінен және «Шымкент қаласы әкімдігінің халықты жұмыспен қамту орталығы» коммуналдық мемлекеттік мекемесінен «Нәтижелі жұмыспен қамтуды және жаппай кәсіпкерлікті дамытудың 2017-2021 жылдарға арналған «Еңбек» мемлекеттік бағдарламасына қатысушыларға жаңа бизнес-идеяларды іске асыруға арналған мемлекеттік гранттар беру қағидаларын бекіту туралы» қаулысына сәйкес 2020-2022 жылдары жаңа бизнес-идеяларды іске асыруға мемлекеттік гранттар алған кәсіпкерлер жөнінде мәліметтер алынбағандығы.

Дөңгелек үстелге қатысушылар алдағы уақытта жоғарыдағы кемшіліктерді болдырмау мақсатында өздерінің ойлары мен ұсыныстарын талқыға салып, пікірлерін білдірді.

Шымкент қаласы бойынша

тексеру комиссиясының

бас мемлекеттік аудиторы Е. Есиркепов